**ТЕМА: Актуални процедури и практики при акредитация и работа на органи за контрол.**

**Цел на обучението:** Участниците ще се запознаят с актуалните нормативни документи касаещи норми и методи при извършване на контрол от акредитирани лица за оценка на съответствието (ЛОС) на електро-безопасност, физични фактори на работна и битова среда и други области популярни за обхватите на акредитация на ЛОС. Представят се актуалните изисквания на стандарти, препоръки и процедури при акредитация на органи за контрол (ОК) и прилагането им в национален аспект.

**Ползи от обучението:**

След обучението в трите модула на този курс участниците ще:

* познават изисквания на БДС EN ISO/IEC 17020:2012, ILAC-P15:05/2020, ILAC G27:07/2019, ILAC P10:07/2020 и актуалната процедура на ИА БСА за акредитация на органите за контрол и необходимите дейности предпоставени в тези документи;
* се запознаят с нормативните изисквания за: контрол на физични фактори на средата: шум, осветеност, микроклимат; контрол на централизирани отоплителни, вентилационни и климатични инсталации, приложимите стандарти и методи за контрол, които ще подпомогнат правилното прилагане на изискванията към измерванията и докладването на резултатите от контрола;
* могат да анализират обекти и прилагат оптимални методи и подходи към контрола на електро-безопасност, мълниезащитни инсталации на електромагнитни лъчения, да подбират правилните технически средства за конкретни приложения и да планират метрологичното осигуряване на инструменталния парк;
* получат сертификат за участие.

**Основни теми**

* **Модул 1** (27 февруари 2024 г.) Контрол на електробезопасност. Методи и оценка на съответствие съгласно БДС HD 60364-6. Съответствие с Наредба № 3, ДВ бр.90 и 91/2004 г., Наредба № 16-116, ДВ бр.26/2008 и др. национални нормативни документи. Приложимост на Наредба РД-02-20-1 ДВ 53/2018. Контрол на мълниезащити. Контрол на електромагнитни лъчения.
* **Модул 2** (28 февруари 2024 г.) Контрол на физични фактори на средата: шум, осветеност, микроклимат; Контрол на централизирани отоплителни, вентилационни и климатични инсталации съгласно изискванията на БДС EN ISO/IEC 17020 и приложими стандарти и международни указания.
* **Модул 3** (29 февруари 2024 г.) Прилагане на изискванията на стандарт БДС EN ISO/IEC 17020:2012, ILAC-P15:05/2020, ILAC G27:07/2019, ILAC P10:07/2020 Актуална процедура на ИА БСА за акредитация на органите за контрол BAS QR 2, версия 8. Процедура за акредитация на гъвкав обхват BAS QR 32.

**Курсът е предназначен за**

* Ръководители, заместник ръководители, отговорници за системата за управление на ОК и отговорници по метрологичното осигуряване;
* Служители, инспектори и експерти в ОК, провеждащи оперативно-технически дейности включващи измерване и документиране на резултати от измервания;
* Служители, упълномощени в ОК за верифициране/валидиране на методики за контрол, включващи измервания.

**Минимални изисквания**

Участниците трябва да разполагат с електронно или хартиено копие на стандарт БДС EN ISO/IEC 17020:2012

Стандартът може да бъде закупен от Български институт за стандартизация или ISO.

**Дати на провеждане: 27-29 февруари 2024 г.**

**Продължителност**: от 09.30 ч. до 17.00 ч. с предвидени почивки

**Форма на обучение:** Присъствена

**Място на провеждане:** Обучителен център на ИА БСА, гр. София, бул. "Д-р Г. М. Димитров" № 52 А, ет. 1

**Такса за участие:** 280.00 лв. без ДДС за всеки отделен модул.

**В таксата са включени:** Обучение, персонални учебни материали, Сертификат за преминато обучение, кафе-пауза, обяд